Dom Miguelodden

Dom Miguelodden er et lite nes på sørsiden i Nordenskiöld Land på Spitsbergen på Svalbard. Neset ligger på nordsiden av Van Mijenfjorden mellom Kaldbukta og Blåhuken i vest, og Svensksundhamna i øst.

Ved Blåhuken Lykt som står her, ligger et gravfelt som er fra før 1946.

I september 1946 oppførte bygningsarbeidere fra Sveagruva en fyrlykt på neset, som en av tre lykter til hjelp for skipstrafikken på fjorden. Blåhuken lykt var i drift fra 18. september samme år.Reidar Lyngaas, Oppføringen av Isfjord radio, automatiske radiofyr og fyrbelysning på Svalbard 1946. Brøggers boktrykkeri, Oslo 1947. Side 4 og 13.Den Norske los. 7 (1990): Farvannsbeskrivelse Svalbard og Jan Mayen. Norges sjøkartverk, Stavanger 1990. Side 215. ISBN 8290653069

Like vest for Dom Miguelodden ligger Blåhukhytta som eies av Store Norske Spitsbergen Kulkompani. Den ble bygd som en hvilehytte for hundekjørere mellom Svea og Camp Bell-hytta.Arvid Moberg, Svalbards sønner. Eide forlag, Bergen 1960. Side 97. I 1965 ble det for første gang boret et hull etter olje i området av selskapet Amoseas/Caltex. Hullet var tørt.Kari Holm, Longyearbyen - Svalbard: historisk veiviser. Longyearbyen 1990. Side 49. ISBN NR 8299214203.

Neset har navn etter fyrst Dom Miguel av Bragança.

Anlegget inngikk i grenseområdet mellom det som utgjorde Fangstfelt 6 (Braganzafeltet) og Fangstfelt 7 (Lågneset). Området ble brukt i norsk pelsdyrfangst i tiden før andre verdenskrig.Gustav Rossnes, Norsk overvintringsfangst på Svalbard 1895-1940, Norsk polarinstitutt Meddelelser nr 127 1993, side 55-61.

Referanser

Eksterne lenker

 Dom Miguelodden, kulturminnets beskrivelse i Riksantikvarens kulturminnedatabase.

Kategori:Nes på Svalbard
Kategori:Nordenskiöld Land
Kategori:Kulturminner på Svalbard
Kategori:Norske fangststasjoner på Svalbard
Kategori:Artikler i sjøfart-prosjektet